**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.013 „Продуктивни инвестиции в аквакултурите“,**

**Сектор „Малки проекти”,**

**мярка 2.2. „Продуктивни инвестиции в аквакултурите“,**

**Програма за морско дело и рибарство 2014-2020 г. (ПМДР),**

**одобрени с Докладна записка № 93-2430 / 08.05.2020 г.**

**от Ръководителя на Управляващия орган на ПМДР**

*Забележка: Въпросите на кандидатите се публикуват в курсив „Italic” без допълнителна редакция.*

**I. Въпроси на ana sunflower:**

***From:*** *ana sunflower [**mailto:sunflower.vda@gmail.com**]*

***Sent:*** *Tuesday, April 14, 2020 7:10 PM*

***To:*** *pmdr*

***Subject:*** *Въпрос процедура BG14MFOP001-2.013*

*Здравейте,*

*Моля за следните разяснения:*

*Фирма, регистрирана като производител на риба иска да кандидатсва за инвестиции за диверсификация на дейностите – предлагане на услуги свързани със спортен риболов. Допустимо ли е закупуването на оборудване за спортен риболов (въдици, платформи с необходимите прикачни елементи)?*

*Във връзка дейностите свързани с подобряването на условията на труд и безопасност за работещите – допустимо ли е закупуването на преместваема къщичка, която да служи за стая за почивка за служителите?*

*Фирмата разполага със собствен плавателен съд, но мотора е счупен. Допустимо ли е закупуването на нов мотор?*

*Благодаря предварително за отговорите.*

**Отговори:**

 Във връзка с чл. 26 ал. 8 от Закон за управление на средствата от Европейските структурни и инвестиционни фондове (ЗУСЕСИФ), УО на ПМДР не дава становище относно подобряване качеството на проектното предложение.

 В точка 13.1. „Допустими дейности“ от Условията за кандидатстване (УК) по процедура чрез подбор на проекти BG14MFOP001-2.013 „Продуктивни инвестиции в аквакултурите“, Сектор „Малки проекти”, подточка 1.2 са посочени като допустими инвестиции за диверсификация на дейностите и отглежданите видове. Подпомагането по диверсификацията на доходите на предприятията за аквакултури чрез развиване на допълнителни дейности се предоставя на пред­приятия за аквакултури само ако допълнителните дейности са свързани с основната дейност на предприятието в областта на аква­културите, включително за риболовен туризъм, свързани с аквакул­турите екологични услуги или образователни дейности в областта на аквакултурите.

 В случай че кандидатствате за горецитираната дейност то допустимите дейности и разходи трябва да допринасят за развитието на този вид дейност и трябва да бъдат качествено обосновани в проектното предложение.

 Заявените в проектното предложение активи съответно разходи за подпомагане трябва да съотвестват с характеристиките на аквакултурното стопанство.

 Пример: ако стопанството е от земнонасипен тип подмяна на двигател за плавателен съд няма да е допустим разход.